Singles

Ράνια Κωνσταντακάτου

Η Ράνια είναι μία γυναίκα που έχει μάθει να ζει μόνη της, χωρίς άντρες και χωρίς φίλους. Είναι ένας εγωκεντρικός χαρακτήρας που νομίζει πως συνεχώς έχει δίκιο και κριτικάρει τους πάντες γύρω της. Νευριάζει με το παραμικρό και έχει στόχο στη ζωή της να πετύχει στη δουλειά της και να κάνει καριέρα. Ερωτεύεται τον Λουκά, αποκτά μαζί του ένα παιδί αλλά εκείνος παθαίνει ένα ατύχημα που του προκαλεί αμνησία και εκείνη νομίζει πως είναι νεκρός, ώσπου επανενώνονται με την βοήθεια της υπόλοιπης παρέας. Στο μεταξύ παντρεύεται εικονικά τον αδελφό του Λουκά, Γιάννη για να διεκδικήσει το παιδί της από την πεθερά της. Βρίσκεται συνεχώς σε κόντρα με όλους και όλα, ιδίως με το αφεντικό της, με την πεθερά της και με την Λίλα.

Λίλα Στενή

Η Λίλα είναι μία γυναίκα που προτεραιότητά της είναι οι φίλοι της και οι άντρες της. Δεν μπορεί να ζήσει χωρίς την παρέα της και το περιστασιακό σεξ και ειδικότερα θέλει να βοηθάει τους άλλους ανθρώπους να λύσουνε τα ερωτικά τους προβλήματα. Δεν έχει σκοπό να κάνει καριέρα, ή τουλάχιστον να προσπαθήσει πολύ για αυτήν, παρόλο που έχει δουλέψει ως μοντέλο και ηθοποιός. Αργότερα, συγκατοικεί με τη Ράνια και μεγαλώνουν μαζί τον Λουκά Jr. Πολλές 'μόνιμες' σχέσεις της είναι με τον Αρθούρο, τον Μάκη, τον Δημήτρη και τον Νίκο (τον οποίο και χώρισε επειδή της έλεγε ψέματα πως χώρισε την αρραβωνιαστικιά του).

Μάρω Πετροπούλου

Η Μάρω είναι μία γυναίκα που ονειρεύεται από μικρή γάμους και νυφικά. Ψάχνει να βρει τον πρίγκιπα της σε μία πόλη που υπάρχουν μόνο άντρες πρόθυμοι να κάνουν σχέση για μία μόνο βραδιά. Δυστυχώς η Μάρω το συνειδητοποιεί γρήγορα αυτό και «συμβιβάζεται» σε μία σχέση με τον Ορέστη. Τελικά χωρίζει με τον Ορέστη και αποκόβεται από την υπόλοιπη παρέα.

Ορέστης Στεργίου

Ο Ορέστης είναι ένας άντρας που του αρέσουν η καλοπέραση και οι γυναικες. Το παίζει σκληρός, αλλά κατά βάθος είναι ερωτευμένος με τη Μάρω, με την οποία δημιουργεί μια «σχέση». Για να ξεπεράσει αργότερα τον χωρισμό τους, ταξιδεύει σε χώρες του εξωτερικού βοηθώντας το Μπίλη και τη Λίλα να ανακαλύψουν ποιος ευθύνεται για τον 'θάνατο' του Λουκά και αργότερα να τον εντοπίσουν στην Σικελία και να τον φέρνουν σε επαφή με τη Ράνια.

Αρθούρος Παπαοικονόμου

Ο Αρθούρος είναι ένας ντροπαλός άνθρωπος, που έχει κόμπλεξ κατωτερότητας και φοβάται να μιλήσει στις γυναίκες, ιδίως στη Λουίζα με την οποία είναι και ερωτευμένος. Στην προσπάθεια της Λίλας να τον βοηθήσει ερωτεύονται, με αποτέλεσμα η Λίλα να κάνει την πρώτη της μόνιμη σχέση. Μετακομίζει στο εξωτερικό για να δουλέψει στο MIT και κατασκευάζει μια μηχανή με την οποία γίνεται δυνατό το ταξίδι σε παράλληλα σύμπαντα, στα οποία μπλέκουν η Λίλα, η Κατερίνα, ο Μαρκίδης και ο Τζίνιους.

Σπύρος

Κολλητός της Μάρως και μέλος της παρέας. Είναι ομοφυλόφιλος, όμως το κρύβει από τους γονείς του και τους φίλους του. Ντρέπεται να το ομολογήσει και μπλέκει συχνά σε διάφορες παρεξηγήσεις, όπως για παράδειγμα όταν τον φλέρταρε ο σύζυγος της Γωγώς.

Λουκάς Σερέτης

Ο Λουκάς είναι ο μεγάλος έρωτας της Ράνιας και πατέρας του Λουκά, του γιού της. Κάνουν σχέση στην αρχή μετά από μεγάλη του προσπάθεια, όμως εκείνος μετά από ένα ατύχημα θεωρείται νεκρός. Στην πραγματικότητα όμως, το ατύχημα ήταν απόπειρα δολοφονίας ενός λαθρεμπόρου όπλων με τον οποίο συνεργαζόταν η μητέρα του και αυτός σκόπευε να καταγγείλει. Αργότερα αποκαλύπτεται, χάρη σε έρευνα της Λίλας, του Ορέστη και του Μπίλι, ότι τελικά επέζησε από το ατύχημα αλλά έχασε την μνήμη του και ότι ο θάνατός του ήταν σκηνοθετημένος από την μητέρα του για να τον προστατέψει από άλλες επιθέσεις. Όταν ξεπέρασε τον κίνδυνο, η μητέρα του τον έστειλε στην Σικελία με το όνομα του νεκρού 'δολοφόνου' του, Massimo Nero. Παντρεύεται, αποκτά μια κόρη, ανοίγει ένα οινοποιείο και ζει μια ήρεμη ζωή ώσπου εμφανίζονται ο Ορέστης, η Λίλα, ο Μπίλης και ο Μάκης που του λένε την αλήθεια. Εν τέλει, χωρίζει και κάνει πρόταση γάμου στην Ράνια.

Γωγώ

Η Γωγώ είναι η φίλη και συνάδελφος του Ορέστη, έξυπνη και με τσαγανό. Παντρεμένη με τον Μίλτο, όμως αργότερα χωρίζουν όταν αυτή ανακαλύπτει την αμφισεξουαλικότητα και την απιστία του άντρα της.

Ηλίας

Ο Ηλίας είναι φίλος του Σπύρου με τον οποίο υπήρχε ένα φλερτ που όπως και η Λίλα δεν κάνει μόνιμες σχέσεις, πράγμα που δημιουργεί πολλά προβλήματα.

Μίλτος

Ο Μίλτος ήταν ο φίλος της Γωγώς μέχρι που μπλέκει με τον Σπύρο και το ανακαλύπτει η Γωγώ.

Σοφία

Η Σοφία είναι σχέση του Ορέστη, την οποία χώρισε αφού ουσιαστικά τού ήταν βάρος. Ο πατέρας της έβαλε άντρες να τον δείρουν και στη συνέχεια η Σοφία, αν και θυμώνει με τον Ορέστη, μαλώνει με τον πατέρα της και φεύγει από το σπίτι για να φτιάξει μια επίσημη σχέση με τον Ορέστη, πράγμα που δεν κατάφερε τελικά.

Μπίλης Χατζηαντωνίου

Ο Μπίλης είναι κολλητός του Φώτη και αυθεντία στους υπολογιστές. Είναι κομπλεξικός με το βάρος του και μειώνει συνεχώς τον εαυτό του. Θεωρεί πως κανείς δεν τον αποδέχεται και έχει κλειστεί στον ηλεκτρονικό του κόσμο με φίλο του το Διαδίκτυο. Με την βοήθεια της παρέας ξεπερνάει πολλά ψυχολογικά του προβλήματα, και μάλιστα μαθαίνει και πολεμική τέχνη. Από τους πιο λογικούς και σκέφτεται συχνά την λύση σε διάφορα προβλήματα της παρέας.

Κατερίνα Κουκουτσάκη

Η Κατερίνα είναι αδέξια και αφελής. Παρ' όλα αυτά έχει όνειρο να κάνει καριέρα στη δημοσιογραφία. Η τύχη τής λέει να κλειστεί σε ένα δωμάτιο και να παραιτηθεί από τη ζωή, όμως εκείνη δε λέει να το βάλει κάτω κι έτσι μπλέκει σε ντροπιαστικές καταστάσεις. Στο τέλος, παντρεύεται τον Φώτη και προσλαμβάνεται από το Mega Channel.

Φώτης Λαγουδάκης

Ο Φώτης είναι ρομαντικός, χαλαρός και αθώος. Πιστεύει πως ο κάθε άνθρωπος, όσο σκληρός κι αν είναι, κρύβει μέσα του έναν καλόκαρδο χαρακτήρα και ανέχεται τη συμπεριφορά οποιουδήποτε δίνοντας αμέτρητες ευκαιρίες στους ανθρώπους. Το γεγονός πως είναι τόσο καλός άνθρωπος τον καθιστά θύμα εκμετάλλευσης στους άλλους και καταλήγει πάντα χαμένος. Στην αρχή φαντάρος και στην συνέχεια δάσκαλος. Στο τέλος παντρεύεται την Κατερίνα.

Νώντας Περιστερόπουλος

Ο Περιστερόπουλος είναι δόκιμος στον στρατό και είναι αυτό που λέμε «γνήσιο ρεμάλι». Πίνει, ρεύεται, πλένεται σπάνια και ζει φορτωμένος στη ζωή των άλλων. Είναι ένα «παράσιτο» που έχει σκοπό ζωής να ζήσει στον καναπέ του, βάζοντας άλλους να κάνουν τις δουλειές του. Παρ' όλα αυτά είναι καλόψυχος και συμπαραστέκεται με τον τρόπο του σε όποιον έχει ανάγκη. Ερωτεύεται τη Ράνια με την οποία κάνουν μια προσπάθεια σχέσης, αλλά τελικά χωρίζουν αφού του προτάθηκε μια πολύ καλή δουλειά στην Κύπρο μετά από μεσολάβηση του Μαρκίδη για να χτυπήσει την Ράνια.

Μάκης Χατζόγλου

Ο Μάκης είναι λίγο ανόητος και αφελής. Όλοι όμως τον συμπαθούν, επειδή παρά το γεγονός του ότι έχει άδεια οπλοφορίας δε θα πείραζε ποτέ κανέναν. Λέει συνεχώς ανοησίες, αλλά καμιά φορά "πετάει" και καμία καλή ιδέα. Επίσης δόκιμος στον στρατό, μαζί με τον Περιστερόπουλο, ενώ ανοίγει και την δική του επιχείρηση με την βοήθεια της Αντιγόνης Μέυχεμ και του φίλου του Φώτη.Ερωτευεται την Ρανια αλλα επειτα απο την ερωτικη εξομολογιση σε αυτην πηγε στην Κομοτηνη με σκοπο να προχωρησει

Τζάμπα

Ο Τζάμπα (Τίμος) από παιδί έχει "μαλώσει" με τα λεφτά. Απεχθάνεται κάθε αντικείμενο πολύτιμης αξίας και προτιμά έναν φίλο από ένα dvd recorder, καθώς όπως λέει εκείνος "Η αγάπη, ο έρωτας και η φιλία δεν αγοράζονται." Έχει ως σκοπό ζωής να ταξιδέψει κάνοντας οτοστόπ και να γνωρίσει νέους τόπους και ανθρώπους. Γνωρίζει την Λίλα στην προσπάθεια της να φύγει από την Αθήνα και να γλιτώσει από όλους και όλα.

Νίκος Βασιλάκης

Ο Νίκος είναι ο δικηγόρος της Σερέτη που κανει σεξ  με τη Λίλα σε ενα μπαρ χωρις να γνωριζονται , την οποία όμως εξαπατά λέγοντάς της ότι έχει χωρίσει με την Αγάπη, την αραβωνιαστικιά του. Ωστόσο η Λίλα το ανακαλύπτει και τον χωρίζει αφού, όμως, του καταστρέψει τον γάμο.

Αγάπη Παπακωνσταντή

Η Αγάπη είναι η αρραβωνιαστικιά του Νίκου με τον οποίο και θα παντρευόταν. Είναι καλομαθημένο κορίτσι και έχει συνηθίσει να βρίσκει τα πάντα έτοιμα. Οι γονείς της την καταπιέζουν αφάνταστα, όμως εκείνη δεν αντιδρά.Στο τελος ομως  αντιδρα στην καταπιεσει που της κανουν οι γονεις της και το σκαει και ζει το παρον με τον Τζάμπα.

Τζέιμς Γουάιτ

Ο Τζέιμς είναι το αφεντικό της Ράνιας, ως διευθυντής Μάρκετινγκ. Σοβινιστής και φαλλοκράτης, πιστεύει πως μία γυναίκα μπορεί να ανέβει θέση, αρκεί να πέσει πρώτα στα τέσσερα κάτω από το γραφείο του. Θεωρεί πως καμία γυναίκα δεν είναι άξια να κάνει μία σωστή δουλειά, πράγμα που νευριάζει αφάνταστα τη Ράνια, η οποία ήταν πάντα τυπική σε τέτοια θέματα. Η συνεχή κόντρα του με τη Ράνια οδηγεί σε πολλά περιστατικά, μιας και εκείνη δεν θέλει να ξέρει τίποτα εκτός δουλειάς.

Γιάννης Σερέτης

Ο Γιάννης είναι ο αδερφός του Λουκά, επίσης ερωτευμένος με τη Ράνια. Για τον λόγο αυτό, μετά τον "θάνατο" του Λουκά της είπε ψέματα για το επώνυμό του και όταν ανακαλύφθηκε η αλήθεια η Ράνια εξοργίστηκε, του επιτέθηκε και τον χώρισε. Ωστόσο ήταν πάντα πρόθυμος να βοηθήσει σε περιπτώσεις, όπου η Ράνια χρειαζόταν βοήθεια. Στάλθηκε στο Λονδίνο όταν εκβιάστηκε από την μητέρα του πως θα τον στείλει να πραγματοποιήσει την στρατιωτική του θητεία, την οποία και δεν είχε ολοκληρώσει, λόγω της βοήθειας που προσέφερε στην Ράνια.

Μαίρη

Η Μαίρη είναι ο μεγάλος έρωτας του Περιστερόπουλου, που γνώρισε στο μπουζουκτζίδικο όπου δούλευε ως βοηθός. Η Μαίρη εκεί δούλευε ως τραγουδίστρια και για να ζήσουν τον έρωτά τους χρειάστηκε να ξεκόψει από τον απολίτιστο φίλο της, ο οποίος πυροβόλησε τον Φώτη στον πόδι, επειδή νόμιζε πως έκανε κάτι ερωτικά με εκείνη.

Έμιλυ

Η Έμιλυ είναι η κοπέλα με την οποία ήταν ερωτευμένος ο Μπίλης και με την οποία τα φτιάχνει για κάποιο χρονικό διάστημα.

Ρία

Η Ρία είναι η παλιά συμμαθήτρια του Φώτη και παλιός του έρωτας, που μπαίνει στη ζωή του και δημιουργεί προβλήματα στην σχέση του με την Κατερίνα.

Παύλος Μαρκίδης

Ο πιστός οικονόμος της Αγγελικής Σερέτη, που τη βοηθάει στις κομπίνες της.

Μάνος Τσικαλάκης

Ο Μάνος είναι ο μπράβος της Αγγελικής, που κάνει όλες της τις βρωμοδουλειές. Αφού, όμως, αναγνώρισε την καλοσύνη του Μπίλη και γενικότερα της παρέας της Ράνιας, άλλαξε στρατόπεδο. Ήταν αυτός που πάτησε την σκανδάλη και σκότωσε τον Δημήτρη.

Δημήτρης Μαυρίδης

Ο Δημήτρης ήταν ο κολλητός φίλος του Γιάννη, που σκοτώθηκε βοηθώντας το Μπίλη και το Μάκη να πάρουν από το σπίτι της Σερέτη τη μυστική διαθήκη του Λουκά, η οποία έγραφε πως ο Λουκάς επιθυμούσε ο Άγγελος να ληφθεί υπό την κηδεμονία της Ράνιας. Είναι ιστιοπλόος και μαζί με τον Γιάννη έσωσαν τη Ράνια, το Μπίλη και τη Λίλα, με την οποία και διατηρούσαν σχέση, όταν αυτοί έμειναν από καύσιμα στη μέση της θάλασσας με ένα φουσκωτό σκάφος.

Ρεγγίνα

Η Ρεγγίνα είναι η δικηγόρος της Ράνιας, που την βοηθά στο θέμα της κηδεμονίας του γιου της, αλλά και του Άγγελου. Συμπαραστέκεται στην Ράνια και την βοηθάει σε όλα της τα προβλήματα με την Σερέτη.

Αντιγόνη Μέυχεμ

Η πάμπλουτη μητέρα του Δημήτρη, που απαγάγει τους S1ngles σε ένα τρένο για να μάθει ποιος ευθύνεται για τον θάνατο του γιου της. Ερωτεύθηκε τον Μάκη, ο οποίος την βοηθούσε να ξεπεράσει τον θάνατο αυτό, και στο τέλος τού χάρισε μια λιμουζίνα, βοηθώντας τον να στήσει μια επιχείρηση.

Τζίνιους

Ο Τζίνιους είναι ο αδερφός της Λίλας και το όνομά του είναι ειρωνικό μιας και σύμφωνα με την Ράνια "το παιδί είναι ηλίθιο". Με τη Λίλα, την Κατερίνα και τον Μαρκίδη μπλέκουν σε μία περιπέτεια και ταξιδεύουν σε ένα παράλληλο σύμπαν. Ζητάει συνέχεια χρήματα από την μητέρα του ή την αδερφή του, η οποία τον θεωρεί μπελά και προσπαθεί με κάθε τρόπο να τον απομακρύνει από κοντά της.

Μιχάλης

Ο Μιχάλης είναι μοντέλο και μαζί με την Λίλα είχαν σχέση, ωστόσο εκείνη τα είχε και με τον Κωνσταντίνο και δεν το είχε πει σε κανέναν από τους δυο τους.

Κωνσταντίνος

Ο Κωνσταντίνος είναι ήσυχος άνθρωπος και δεν παραπονιέται για την κατάσταση που επικρατεί στην ιδιαίτερη του σχέση. Τα έχει με την Λίλα, η οποία τα έχει παράλληλα με τον Μιχάλη χωρίς να το έχει πει σε κανέναν από τους δυο τους, με αποτέλεσμα Μιχάλης και Κωνσταντίνος να καταλήξουν στο νοσοκομείο.

Λουκάς Σερέτης Jr.

Ο Λουκάς είναι ο μικρός γιος της Ράνιας. Είναι έξυπνος και ξέρει πολύ καλά τη Ράνια. Η Ράνια έχει βγάλει πάνω του όλη την αγάπη που δεν είχε βγάλει σε κανέναν όλα αυτά τα χρόνια. Η Αγγελική Σερέτη ήθελε να του πάρει την κηδεμονία, πράγμα που πέτυχε, αλλά όταν αποκαλύπτεται πως ο πατέρας του είναι ζωντανός πηγαίνει μαζί του για λίγους μήνες στην Σικελία, όπου μένει πλέον, και στη συνέχεια επιστρέφει στην μητέρα του μαζί με τον αδερφό του, Άγγελο.

Άγγελος Σερέτης

Ο γιος του Λουκά από προηγούμενο δεσμό, ο οποίος αν και αρχικά δεν συμπαθούσε τη Ράνια, αργότερα την αγάπησε σαν δική του μητέρα. Μετά τον 'θάνατο' του πατέρα του, βρίσκεται υπό την κηδεμονία της Αγγελικής Σερέτη, όμως όταν αποκαλύπτεται πως ήταν ζωντανός, μένει μαζί του για λίγο χρονικό διάστημα στην Σικελία, μαζί με τον αδερφό του, Λουκά Jr..

Μαρία

Κοπέλα του Φώτη, η οποία τον απατά κατ' εξακολούθηση και τελικά εκείνος τη χωρίζει για να τα φτιάξει με την Κατερίνα.

Τζίμης ο άγριος

Ο απολίτιστος φίλος της Μαίρης που απαγάγει τη Λίλα και το Φώτη, νομίζοντάς τον για τον Περιστερόπουλο που τα είχε με τη Μαίρη. Είναι άνθρωπος της νύχτας που ερωτεύεται τη Ράνια, κάτι το οποίο εκμεταλλεύεται η Λίλα για να βοηθήσει την Μαίρη να ξεμπλέξει από αυτόν, και τους φωτογραφίζει μαζί στο κρεβάτι. Η Μαίρη, που ήθελε να τον χωρίσει, βρίσκει σαν δικαιολογία τις φωτογραφίες με εκείνον και τη Ρανια και τον χωρίζει οριστικά. Επίσης έχει δυο μπράβους, οι οποίοι πυροβόλησαν τον Φώτη στο πόδι.

Χρυσούλα Κουκουτσάκη

Η μητέρα της Κατερίνας, που χωρίζει τον άντρα της και κατεβαίνει στην Αθήνα, όπου ανακαλύπτει πως η Κατερίνα ετοιμάζεται να παντρευτεί τον Φώτη και εξαφανίζεται. Μετά από κάποιο διάστημα η Κατερίνα προσπαθεί να κάνει τους γονείς της να τα ξαναβρούν. Είναι τσαχπίνα, έτοιμη να γνωρίσει την νυχτερινή ζωή της Αθήνας και τους παραθεριστές της, που επιθυμεί να μην αφήσει τον σύζυγό της πανί με πανί με το διαζύγιο.